Številka: 24200-2/2021/5

Datum: 9. 12. 2021

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), druge alineje prvega odstavka 69. člena Zakona o zasebnem varovanju (Uradni list RS, št. 17/11) in tretjega odstavka 3. člena Uredbe o obveznem organiziranju varovanja (Uradni list RS, št. 80/12) je Vlada Republike Slovenije na 106. redni seji dne 9. 12. 2021 pod točko 1.12 sprejela naslednji

S K L E P :

1. Vlada Republike Slovenije je določila Nacionalni inštitut za javno zdravje (v nadaljnjem besedilu: NIJZ), Trubarjeva cesta 2, 1000 Ljubljana, kot zavezanca za obvezno organiziranje varovanja.
2. NIJZ na lokaciji Trubarjeva cesta 2, 1000 Ljubljana, vzpostavi in izvaja naslednje ukrepe varovanja v skladu s predpisi in standardi stroke na področju zasebnega varovanja:
* stalen vizualni nadzor in nadzor varovanega območja prek internega video nadzornega sistema,
* fizično kontrolo posameznih objektov in območij,
* stalno vstopno in izstopno kontrolo oseb,
* vgrajeni morajo biti sistemi tehničnega varovanja: prenos alarmnih sporočil ter sredstva za obdelavo in arhiviranje teh sporočil (varnostni alarmi, senzorji in detektorji gibanja, sistemi za nadzor alarmov, kamer in senzorjev) na istem objektu, na drugo lokacijo oziroma v varnostno-nadzorni center,
* izvedbo ukrepov, ki jih določa Zakon o zasebnem varovanju (Uradni list RS,
št. 17/11; v nadaljnjem besedilu: ZZasV-1), in ukrepov, ki so določeni s posebnimi predpisi, če je varovanje urejeno s temi predpisi in ti predpisi vsebujejo vsaj enakovredne postopke, naloge in varnostne ukrepe, kot jih vsebuje ZZasV-1, v skladu z oceno stopnje tveganje in načrtom varovanja.
1. NIJZ na lokacijah, kjer sobiva z drugimi institucijami, vzpostavi in izvaja ukrepe, kot veljajo ukrepi za te institucije.
2. NIJZ pripravi in potrdi načrt varovanja ter organizira varovanje v skladu z načrtom varovanja v 8 mesecih od sprejetja tega sklepa ter o tem v nadaljnjih 15 dneh obvesti Ministrstvo za zdravje in Ministrstvo za notranje zadeve.

Mag. Janja Garvas Hočevar

vršilka dolžnosti generalnega sekretarja

Prejmejo:

* Nacionalni inštitut za javno zdravje
* Ministrstvo za zdravje
* Ministrstvo za notranje zadeve
* Služba Vlade Republike Slovenije za zakonodajo
* Urad Vlade Republike Slovenije za komuniciranje